**lumina vechiului castel**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

salonul de primire din vechiul castel era gol

la pian nimeni nu îl cânta pe Musorgski

în șeminee n-ardea focul

aș fi vrut să-mi adun puterile paranormale

să le aprind din căldura-n care

inima-mi plutea

tu colindai boierii cei mari

sculați din lumea drepților

te vedeai contesă drapată-n mătase

albă ca zăpada viscolind după geamuri

zburai secole înapoi

regăseai vremea iubirilor cavalerești

îți tolăneai visele pe comode

și-mi scriai răvașe pe colțul mesei de stejar

cu cerneală de culoarea tainelor

și trecând pe deasupra capului meu

ai prins lumina zilei

în lumina candelabrelor rococo

mângâietoare nepercepută

lumină lină trecând

prin lumina camerei de telefon

filtrând lumina ochilor negri

picături de lumină necreată

botezându-mă

știu -

n-ai să mă lași să uit de mine vreodată:

ai dovezi.